**HEA EESKUJU**

**URSULA ILVES**

Viljandi Gümnaasium

Ursula on olnud juba väiksest saati väga aktiivne. Põhikoolis hakkas ta tegelema õpilasesindusega, olles hiljem ka asepresidendi ning presidendi rollis. Samal ajal liitus ta Viljandi Noortevolikoguga, mis on saanud tema elus väga olulise osaks. Ta on olnud Noortevolikogu juhatuses nii sekretäri kui asespiikrina ning hetkel on tal kindel plaan sellega veelgi edasi minna ning spiikriks kandideerida. Viljandi noorte eest seismine on tema jaoks väga oluline. Ursula on olnud mitmete ürituste korraldustiimis. Töötab vabatahtlikuna Eesti Noorteühenduste Liidus ja aitab korraldada noortekonverentsi ,,Lahe koolipäev". Ta suudab ühendada nii paljusid ettevõtmisi ja anda igalpool endast maksimumi.

Ursula on üritanud alati kaasata oma tegevustesse ka teisi. Ta kaasab alati enda ümber olevaid inimesi oma tegevustesse ja tekitab nendes sellega huvi ka ise julgeda proovida, julgeda olla aktiivne. Ursula on aidanud korraldada väga paljusid erinevaid Noortevolikogu sündmusi nagu näiteks ,,VANT48". Ursulal on väga hea õppeedukus, ta lõpetas põhikooli kiitusega. Vabal ajal käib ta Viljandi Muusikakoolis, seal õpib ta mängima kannelt. Lisaks on ta sportlikult aktiivne, osaleb regulaarselt Myfitnessi treeningutes. Ursula on imehea näide sellest, et kes teeb see jõuab. Tundub justkui tema ööpäev sisaldaks 24 tunni asemel palju rohkemat, sest ta jõuab mahutada oma päevadesse kooli, muusikakooli, trenni ja aktiivse tegevuse kogukonna heaks. Ursula on näidanud mulle, et vanus ei ole oluline. Ta on väga noorena korraldanud suuri üritusi, osalenud erinevates projektides ja ta annab julgust alati püstitada suuri eesmärke ja neid täide viia.

Ursula on järjekindel muusikaõppija. Ta õpib juba lasteaiast saati Viljandi Muusikakoolis mängima kannelt ning on üleestilistel kandlemängijate konkursidel saavutanud kõrgeid kohti. Tal on väga hea planeerimisoskus, ta oskab panna oma päevakava paika nii hästi, et ta suudab kõigis oma tegevustes anda endast maksimumi. Selles osas on ta täielik perfektsionist, kui midagi saab ette võetud, peab see olema läbiviidud nii hästi kui võimalik. Ursula on ülimalt sihikindel. Oma ülitihedast päevakavast hoolimata suutis ta täide viia oma eesmärgi ja lõpetada põhikooli kiitusega. Ursula on tõestanud, et kõik noored, olenemata oma vanusest võivad olla aktiivsed ja muuta meie ümber toimuvat, kui neil on selleks suur tahe.

HEA EESKUJU ESITAJA

Johanna Ruljand